# Inklusion: International konference skal hjælpe flere ind i samfundet

Når Hotel Nyborg Strand den 25. november lægger mursten til en international konference, så lægges der samtidig endnu en sten på et fundament, der skal bære flere ben. Det gælder både social inklusion, integration, opkvalificering og livslang læring. Ved første øjekast skulle man ellers tro, at hovedformålet ved konferencen er, at få flere selvstændige erhvervsdrivende. Selvom mange af punkterne til konferencen indeholder ord som ”innovation” og ”entreprenørskab”, så er målet faktisk social inklusion. Projektet er støttet af både EU/ Erasmus +, involverer fem lande, deriblandt Danmark. Herhjemme er det HF & VUC Fyn og VUC Storstrøm der medvirker.

Forskning fastslår, at netop en tilknytning til arbejdsmarkedet er afgørende for at blive integreret i samfundet. Men ikke kun det, også på det personlige plan er gevinsterne store for den enkelte. Fra at føle sig som en del af fællesskabet, over en bedre økonomi, til at mindske en psykisk sårbarhed. Det viser VIA University College’s gennemgang af forskningen på området fra 2019, som dog også slår fast, at der mangler viden om ”hvordan”. Altså hvilke redskaber der virker, og hvilke der ikke gør. Netop på det punkt prøver projektet her også at løfte opgaven ved at indsamle og dele erfaringer med fire andre lande.

”Vi vil i løbet af projektet prøve at se på, hvad der virker, hvorfor det virker og hvordan vi så kan bruge det”, fastslår Rasmus Kjær Kristiansen, som er en af projektets arkitekter.

## Et liv på kanten

Han arbejder som udviklingschef hos VUC Storstrøm. Med baggrund i sit arbejde ved han godt, hvorfor netop VUC beskæftiger sig med det her projekt. Det er nemlig ikke tilfældigt at det er VUC der er fanebærer for projektet herhjemme. Som han fortæller her:

”Vi er i daglig kontakt til mennesker, der alle vil et skridt videre i livet. Nogen af dem kan godt leve et liv på kanten. Det kan være Jens, der aldrig har gennemført en ungdomsuddannelse, eller måske endda droppede ud af Folkeskolen før tid. Her tror jeg iværksætteri og entreprenørskab kunne være en del af løsningen. Så de kan se dem selv i vores udbud af uddannelser. ”

## Gevinst for os alle: Innovation og lysten til at lære smitter

En rapport fra EU Kommissionen i 2015, *Entrepreneurship Education - Road to Success,* viser mange gavnlige effekter af den form for undervisning for den enkelte. Mange udvikler større ambitioner på egne vegne, får mere selvtillid og får især mere lyst til at lære noget nyt. At uddanne sig. Men rapporten viser også, at der sker en generel opblomstring af nyskabende ideer til gavn for hele samfundet, når et land aktivt støtter nye iværksættere.

”Hvis endnu flere synes, at vores undervisningstilbud er relevante, så har vi opnået meget”, fastslår Rasmus Kjær Kristiansen.

Hans kollega, forstander for VUC Fyn Peter Vestergaard, er enig. Han peger desuden på, at 80 pct af kursisterne og eleverne er ikke etniske danskere. Her viser dansk forskning blandt andet, at ikke etniske danskere er dobbelt så villige til at blive selvstændige, som etniske danskere. Men samtidig viser tallene også, at det netop er den gruppe der alt for ofte ikke klarer skærene som selvstændige, og må lukke igen. En af årsagerne til lukningerne kunne være manglende viden og uddannelse.

Det mener Peter Vestergaard er en skam, for han ser entreprenørskab og det bredere begreb ”iværksætteri” netop som et væsentligt værktøj når det gælder social inklusion. Uanset etnicitet, i øvrigt. Men i første omgang gælder det at finde ud af, hvad der virker, og hvad der ikke gør, for at kunne anbefale politikerne de nødvendige ændringerne i de eksisterende bekendtgørelser VUC skal efterleve. Her er konferencen i Nyborg et vigtigt skridt på vejen.



*"Når det gælder entreprenørskabsuddannelse, er der ingen der tænker på voksenuddannelse eller lavere uddannede. Det er synd, for her findes et stort uforløst potentiale. Og her kan VUC spille en central rolle.”
(Udviklingschef Rasmus Kjær Kristiansen)*

### **Nyttige links:**

Projektets Facebook side: <https://www.facebook.com/siateproject/>
Projektside: <https://www.siate.eu/>
Konferenceside: <https://www.siate.eu/international-conference-denmark/>
Vores udviklingsafdeling: <https://www.vucstor.dk/udvikling/>
EU Rapport/forskning nævnt i artiklen: <http://www.jaeurope.org/component/attachments/attachments.html?task=attachment&id=413>
(Billede af grøn pære i fuld opløsning) <https://documentcloud.adobe.com/link/track?uri=urn:aaid:scds:US:48d13376-9968-41a7-9c8f-4affae271062>

### Et billede, der indeholder tekst  Automatisk genereret beskrivelsePressekontakt:

|  |
| --- |
| **Rasmus Kjær Kristiansen** |
| Udviklingschef / Head of Development |



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| HF & VUC FYN Svendborg |

|  |
| --- |
| **Peter Vestergaard** |
| Forstander | HF & VUC FYN Viften | |
| **M:** 4043 4579 |
| **P:** 6265 6699 |
| **E:** pve@vucfyn.dk  |
| **A:** Nørregade 42, 5620 Glamsbjerg |
| [www.vucfyn.dk](http://www.vucfyn.dk) |
|

|  |  |  |  |
| --- | --- | --- | --- |
| HF & VUC FYN Svendborg | HF & VUC FYN Svendborg | HF & VUC FYN Svendborg | HF & VUC FYN Svendborg |

 |

 |

|  |  |
| --- | --- |
| Teatergade 23 |  |
| NæstvedM +45 24947043  |  |

RAK@vucstor.dk